বগুড়া সংবাদ ডট কম (আদমদীঘি প্রতিনিধি সাগর খান) : বগুড়ার আদমদীঘিতে উপজেলা প্রশাসনের উদ্যোগে নবান্ন, পিঠা উৎসব ও সাংস্কৃতিক অনুষ্ঠান অনুষ্ঠিত হয়েছে। এ উপলক্ষে আদমদীঘি উপজেলা পরিষদ চত্বরে বিভিন্ন শিক্ষা প্রতিষ্ঠানের পক্ষ থেকে পিঠার স্টল দেওয়া হয়। ১লা অগ্রাহায়ন কে সামনে রেখে সরকারী অনুষ্ঠানের অংশ হিসাবে বুধবার আদমদীঘি উপজেলা প্রশাসনের উদ্যোগে নবান্ন উৎসব উপজেলা পরিষদ চত্বরে অনুষ্ঠিত হয়। সকাল ১০ টায় শুরু হওয়া এই পিঠা উৎসবের উদ্ধোধন করেন উপজেলা নির্বাহি কর্মকর্তা রেজাউল করিম। এই পিঠা উৎসবে অংশ নেয় আদমদীঘি রহিম উদ্দীন ডিগ্রি কলেজ, সান্তাহার মহিলা কলেজ, আদমদীঘি উপজেলা প্রশাসন, এস আলম ডিজিটাল, আদমদীঘি পাইলট উচ্চ বালিকা বিদ্যালয়, আই পি জে উচ্চ বিদ্যালয়, মহিলা বিষয়ক অধিদপ্তর প্রমুখ। উদ্ধোধন শেষে উপজেলা নির্বাহি কর্মকর্তা, উপজেলা প্রশাসনের কর্মকর্তাবৃন্দ, বিভিন্ন শিক্ষা প্রতিষ্ঠানের প্রধানগন, সাংবাদিক, মুক্তিযোদ্ধা কমান্ডের কর্মকর্তরা পিঠা উৎসবের বিভিন্ন স্টল ঘুরে দেখেন ও পিঠা পরিবেশন করেন। এই সব পিঠার স্টলে প্রায় ১০০ শত রকমের পিঠা প্রদর্শিত হয়। উপজেলা পরিষদ মিলানায়তনে নবান্ন উৎসব উপলক্ষে এক সাংস্কৃতিক অনুষ্ঠান অনুষ্ঠিত হয়। আদমদীঘি উপজেলা নির্বাহি কর্মকর্তা রেজাউল করিমের সভাপতিত্বে উক্ত সাংস্কৃতিক অনুষ্ঠানে উপস্থিত ছিলেন বগুড়া জেলা পরিষদের সংরক্ষিত সদস্য মনজু আরা বেগম, মহিলা ভাইস চেয়ারম্যান ফারহানা আহম্মেদ মালা, উপজেলা কৃষি কর্মকর্তা মোঃ কামারুজ্জামান, উপজেলা প্রকৌশলী কর্মকর্তা আব্দুল মতিন প্রমুখ। উক্ত সাংস্কৃতিক অনুষ্ঠানে আদমদীঘি শিল্পকলা একাডেমির শিল্পীরা সংগীত ও নৃত্য পরিবেশন করেন। উক্ত অনুষ্ঠানে বিভিন্ন শিক্ষা প্রতিষ্ঠানের প্রধানগন ও শিক্ষার্থীরা উপস্থিত ছিলেন। পরে উপজেলা নির্বাহি কর্মকর্তা শিল্পীদের মাঝে উপহার সামগ্রী বিতরন করেন।